CELEX: 62015CN0165
Language: sl
Date: 2015-04-09 00:00:00
Title: Zadeva C-165/15 P: Pritožba, ki jo je Evropska komisija vložila 9. aprila 2015 zoper sodbo Splošnega sodišča (deveti senat) z dne 5. februarja 2015 v zadevi T-500/12, Ryanair Ltd./Evropska komisija

22.6.2015   
            
            
               SL
            
            
               Uradni list Evropske unije
            
            
               C 205/20
            
         Pritožba, ki jo je Evropska komisija vložila 9. aprila 2015 zoper sodbo Splošnega sodišča (deveti senat) z dne 5. februarja 2015 v zadevi T-500/12, Ryanair Ltd./Evropska komisija
   (Zadeva C-165/15 P)
   (2015/C 205/28)
   Jezik postopka: angleščina
   
      Stranke
   
   
      Pritožnica: Evropska komisija (zastopniki: L. Flynn, D. Grespan, T. Maxian Rusche, B. Stromsky, agenti)
   
      Druge stranke v postopku: Ryanair Ltd., Irska, Aer Lingus Ltd.
   
      Predlog
   
   Pritožnica Sodišču predlaga, naj:
   
               —
            
            
               razveljavi sodbo Splošnega sodišča (deveti senat) z dne 5. februarja 2015 v zadevi T-500/12, Ryanair/Komisija v delu v katerem je z njo odločeno, da se Sklep Komisije z dne 25. julija 2012 o državni pomoči SA.29064 (11/C, ex 11/NN) – Različne stopnje takse, ki se na Irskem uporabljajo za letalska potovanja (2013/199/EU) (1) razglasi za ničnega v delu v katerem se z njim nalaga izterjava pomoči od prejemnikov, in sicer v znesku osem EUR na potnika, ki je določen v točki 70 obrazložitve tega sklepa; in
            
         
               —
            
            
               zavrne zahtevek za razglasitev ničnosti Sklepa Komisije z dne 25. julija 2012 o državni pomoči SA.29064 (11/C, ex 11/NN) – Različne stopnje takse, ki se na Irskem uporabljajo za letalska potovanja (2013/199/EU);
            
         
               —
            
            
               tožeči stranki naloži plačilo stroškov;
               podredno,
               
                           —
                        
                        
                           zadevo vrne Splošnemu sodišču v ponovno obravnavo;
                        
                     
                           —
                        
                        
                           pridrži odločitev o stroških postopka na prvi stopnji in s pritožbo.
                        
                     
         
      Pritožbeni razlogi in bistvene trditve
   
   V utemeljitev pritožbe pritožnica navaja en razlog.
   Pritožnica trdi, da je Splošno sodišče z vzpostavitvijo novega ekonomskega merila, ki ga je treba uporabiti za določitev zneskov, ki jih je treba izterjati od prejemnikov državne pomoči, ki je obsegala davčni ukrep, ki določa nižjo stopnjo takse kot je običajna, kršilo člen 108(3) PDEU in člen 14 Uredbe 659/1999 (2).
   
      (1)  UL L 119, str. 30.
   
      (2)  Uredba Sveta (ES) 659/1999 z dne 22. marca 1999 o določitvi podrobnih pravil za uporabo člena 93 Pogodbe ES, (UL, posebna izdaja v slovenščini, poglavje 8, zvezek 1, str. 339).